钦定古今图书集成/明伦汇编/氏族典/第187卷 > 萧方诸
## 钦定古今图书集成/明伦汇编/氏族典/第187卷 > 萧方诸

按《梁书贞惠世子方诸传》：“贞惠世子方诸，字智相，世
祖第二子。母王夫人，幼聪警博学，明《老》《易》，善谈元，风
彩清越，辞辩锋生，特为世祖所爱，拜为中抚军以自
副。又出为郢州刺史，镇江夏，以鲍泉为行事，防遏下
流。时世祖遣徐文盛督众军与侯景将任约，相持未
决。方诸恃文盛在近，不恤军政，日与鲍泉蒱酒为乐。”
侯景知之，乃遣其将宋子仙率轻骑数百，从间道袭
之，城遂陷，子仙执方诸以归。王僧辩军至蔡洲，景遂
害之。世祖追赠侍中大将军，谥曰贞惠世子。